Влияние на музиката върху продажбите -\n/Влияние на музиката върху продажбите\nПубликувано от\tРумяна Иванчева на\t Четвъртък, 26 Февруари 2015 в Мениджмънт\nВлизайки в магазина, не само ще се окажете сред витрини и закачалки със стоки, но и ще се потопите в специфичен свят, който ще Ви накара да забравите за ставащото извън магазина.\nТук се е настанило усещането за празник, навсякъде танцуват ярки светлини, всеки детайл е насочен да привлече вниманието на клиента. Тази атмосфера, ще помогне на потребителя да се отпусне и да се почувства част от безкрайно веселие. Един от важните компоненти за създаване на правилна атмосфера, която да прикани купувачите да се задържат в магазина по-дълго и да похарчат повече средства е музиката.\nМного често Вие дори не я забелязвате, композициите се подбират специално, за да влияят подсъзнателно на купувачите, но без да ги отвличат от главната цел. Организирането на музикалното пространство в магазини и супермаркети е цяла бизнес индустрия. В нея са въвлечени големи компании, занимаващи се с изследване на влиянието на музиката върху посетителите в търговските точки, предпочитанията на различните възрастови категории и други фактори, помагащи на собствениците на магазини да печелят повече.\nЗа това, как музиката влияе на продажбите, бизнес света започва да се замисля отдавна – в САЩ в средата на ХХ-век, било направено запитване, което показало, че покупателите с голямо удоволствие влизат в магазини, където се чува лека отпускаща музика. За разлика от тези , където цари пълна тишина. От този момент индустрията на магазинната музика се развива стремглаво, но незабележимо за нас. Защо им трябва на купувачите да знаят, че ги манипулират с помощта на звукови ефекти?\nКомпаниите, изготвящи музикален съпровод за магазини, предоставят специални акустични системи, подбират музиката, записват компакт дискове и дори се занимават със създаването на специализиран саундтрак, разчетен за печалби в определени търговски зали.\nВ днешно време музикалните мениджъри са изработили цял набор от правила, подчинени на звуковото оформление на магазини и супермаркети.\nМузиката, звучаща в магазините, трябва да е достатъчно отчетлива, за да завладява купувачите и да ги увлича в своя приятен мелодичен свят, но при това не трябва да е прекалено силна и натрапчива. Важно е посетителите да могат да общуват помежду си. Отпускащият ефект на музиката се заключава още и в това, че може да прикрива неловките моменти. Например, ако купувача изпусне неволно закачалка, или хората желаят да обсъждат помежду си стоките, без да се притесняват, че ще бъдат чути от продавачите или другите клиенти.\nБързата музика заставя клиентите да се движат по-бързо, бавната отпуска клиентите и те се задържат пред витрините със стоки по-дълго. Знаейки това, мениджърите включват различни записи в зависимост от това, каква скорост на придвижване им е необходима в дадения търговски участък или в дадено време. Пример: Администратора в заведение за бързо хранене наблюдава количеството посетители и пуска съответстваща музика. Ако посетителите са много, звучат енергични мелодии, подканящи клиентите по-скоро да дояждат и да отстъпят местата на чакащите. Ако хранещите се, са по-малко, зарежда се диск с бавни мелодии – тогава посетителите се заседяват по-дълго и често си поръчват допълнителни порции. Изхождайки от това правило, бързата музика звучаща в час пик , приканва посетителите бързо да избират продуктите и да направят път на следващите клиенти. В магазините за хранителни стоки, където винаги има кръговрат от хора – хлебарници, магазини за плодове и зеленчуци и др., също трябва да звучат ритмични композиции. Обратно в магазините, където на купувачите им е необходимо време за избор, музиката е бавна, призоваваща ги по-дълго да останат редом с козметика, дрехи и обувки.\nПри избора на музиката трябва да се отчете и възрастта на клиентелата. Ако магазина е за тинейджърски стоки, то и композицийте трябва да са енергични, близки до тези, които са модни в техните среди. Ако магазина е насочен за продажби на възрастни клиенти, то музиката, трябва да е подобна на тази, звучала в тяхната младост – бавна, с красиви хармонични и живи инструменти. Разбира се, рядко се срещат такива ясно изразени възрастови разделения на клиентелата. Затова в големите магазини се прави мониторинг на посещенията, изучават се преобладаващите категории потребители в различни часове от деня. Например, сутрин пазаруват пенсионери, към обяд домакините, а вечер е ред на младежите. Изхождайки от този факт се подбира и подходящата музика\nЗа успешната продажба на собствените си стоки с помощта на звуково оформление не е достатъчно да се знае само музикалното предпочитание на купувачите. По-важно е да се знае, каква музика не трябва да се излъчва. Не трябва да се включват композиции, които предизвикват у поетителите какви да е асоциации – например, тъжни песни за любов или за родители. Чувайки такива песни, човек се замисля и загубва търговския си интерес. В същата категория попадат и новите хитове на популярните изпълнители, които също отвличат клиентите от покупки. Не е подходящ за магазин стил като рок, поп, шансон и класика. Накратко, всички познаваеми стилове, попадат в графа забранени. Защото не съществува нито един чист музикален стил, който да се харесва на всички. Изключение правят специализираните магазини с рокерски атрибути – там задължително трябва да звучи рок.\nВ идеалният случай, музиката за повишаване на продажбите, трябва да има смесен неопределен стил, да е мелодична, приятна, ненатрапчива и е желателно да е без думи. За да може да се състави правилен сет, огромните магазини наемат специалисти. Те правят изследване на покупателната среда във всеки отделен случай. Собственицете на малки магазини, които нямат достатъчно средства, могат да си направят собствен мониторинг.\nЗа това ще е нужно да подберат музика, която съответства на всичките гореупоменати критерии и да отбележат при пускането на каква композиция и в какво време се увеличава ръста на продажбите. Намирайки най-изгодните песни, да си съставят идеален плейлист, който да им помогне да повишат доходите си от даден магазин. Естествено, едни и същи песни не могат дда се въртят безконечно. Периодично ще трябва да се обновява фонотеката. Няма да е лошо да се съставят няколко плейлисти и да се пускат периодично.\nВлиянието на музиката върху продажбите е невъзможно да се прецени достоверно. Самите ние, понякога правим покупки спонтанно, под влияние на различни импулси на настроението. Но именно музиката се явява този емоционален елемент, който ни заставя да вземем решение в полза на придобиването. На човек му е така хубаво и приятно в този блестящ магазин, изпълнен с божествени звуци, и той е длъжен да отнесе със себе си частица от този свят със себе си. И колкото повече позитиви, усещане за радост и празник ни се удаде да заложим в атмосферата на търговското пространство, толкова по охотно купувачите ще се разделят с парите си и ще се сдобиват със стоки. А времето прекарано в този божествен свят, ще им носи приятни спомени занапред.\ndarsi63 Петък, 06 Март 2015\nправилно хранене бизнес обучение цели бизнес школа нова кола как да си направим карта на желанията нов автомоил тренинг карта на желанията карта на желанията 2015 палеодиета


МЛАДОСТ - (НЕ)РАДОСТ - Списание Бела\nНачало › Здраве › МЛАДОСТ – (НЕ)РАДОСТ\n© Mikhail Malyugin | Dreamstime.com\nЗатворете очи и си спомнете онази прелестна рокля на точки. Да. Да. Онази, която си купихте след края на изпитите във втори курс на университета. После веднага отидохте на море. Точно с нея бяхте, когато се влюбихте, а вълните я бяха облизали, докато вие правехте любов на брега. Забравили сте? Даже не ви се вярва, че някога е било и така…\nА сега отворете очи (и уши), защото имаме да ви кажем нещо важно. По силите ви е да върнете това удивително усещане за безгрижие, оптимизъм и любов към живота. Лекарите са убедени, че това е възможно – потвърждава го сензационен експеримент, проведен в Харвардския университет. На група възрастни хора било предложено да се върнат 20 години назад. Участниците в изследването били задължени да водят точно този начин на живот, който е бил характерен за тях две десетилетия по-рано. Само след седмица участниците захвърлили лекарствата, които приемали преди. В края на експеримента се установило, че те действително се чувстват и изглеждат по-млади. Общото им физическо състояние се подобрило значително – гъвкавост, памет, кръвно налягане и дори слух и зрение. Въпросният експеримент само потвърждава тезата на много учени и философи, че ние остаряваме, защото знаем, че ще остареем.\nВ повечето случаи остаряването е предопределено от представите ни за живота. Сами ограничаваме възможностите си, като определяме, че това или онова начинание вече не е по силите ни. Има прости методи, които могат да ни помогнат да запазим младостта на тялото и ума по-дълго.\nНаправете следващия тест, за да определите къде сте вие по скђлата.\n20 СЪВЕТА ЗА ДЪЛГА МЛАДОСТ\nВсеки 30 минути физическа активност на ден намаляват значително биологичната ви възраст. Ако запълвате 200 минути с физическа активност седмично, ще изглеждате с 10 години по-млади.\n2. Яжте печена риба\nИли варена. При този начин на приготвяне се запазват ценните омега-3 киселини, които се съдържат в мазните риби.\n3. Използвайте конци за зъби\nАко не почиствате междузъбните пространства, вие благоприятствате разпространението на бактерии в устната кухина, което пък може да доведе до кръвотечение. Попаднали в кръвта, бактериите могат да причинят дори сърдечносъдови заболявания.\n5–6 пъти на ден, но по малко. Тогава ще се радвате на 5% по-ниско ниво на лош холестерол. Не бива да ядете сладки и мазни храни. Следете дневното ви меню да не съдържа повече от 2000 калории.\n5. Наблягайте на доматите\nИли още по-добре – на доматеното пюре, приготвено в домашни условия. Точно в доматите, минали през топлинна обработка, се съдържа голямо количество ликопен. Ликопенът стимулира естественото производство на колаген и еластин.\n6. Владейте се\nЗлобата и стресът рушат здравето ви и затрудняват функционирането на белите дробове. В Харвард група учени изследвала 700 доброволци в продължение на 8 години. И установили, че хората, които често изпитват гняв, по-често страдат от болести на белите дробове.\n7. Приемайте витамини от група В\nВитамините В6 и В12 подобряват работата на главния мозък с 30% и дори понижават риска от такива сериозни заболявания като старческо слабоумие и алцхаймер.\n8. Не мислете за теглото, а за здравето си\nФизически активните хора живеят по-дълго, дори и да са с някой килограм над нормата. Непрестанните диети много често водят до проблеми със здравето.\nКофеинът влияе положително върху мозъчната активност. Френски лекари стигнали до извода, че жените, които изпиват по 3 чаши кафе на ден, намаляват с 30% вероятността от нарушения на паметта.\n10. Яжте повече орехи\nТака осигурявате на организма си селен, който активизира работата на мозъка. 55 г селен са необходимата ви дневна доза. В един бразилски орех се съдържат 50 г селен. Ако редовно консумирате селен, ще подмладите интелекта си с 10 години.\n11. Целувайте мъжа си\nУчените установили, че ако всеки ден се целувате по 3 минути, за година ще свалите 3 килограма, и то без диети и изтощителни тренировки. Целувката удължава живота и помага за преодоляване на депресията.\n12. Разрушавайте стереотипите\nКолкото по-често действаме автоматично, толкова по-малко работа оставяме за мозъка. Пробвайте да правите обичайните неща по нов начин. Така ще активизирате онези участъци от мозъка, които дълго време са били пасивни. Днес например минете по различен от обичайния маршрут, когато отивате на работа.\n13. Не стойте на едно място\nРискът от ранна смърт е много висок при хората, които стоят неподвижно в продължение на 6 часа на ден. И още нещо – при жените този риск е 2 пъти по-голям, отколкото при мъжете.\n14. Аромат на грейпфрут\nТой тонизира и ободрява. По данни на френски изследователи жените, които вдишват аромати на цитрусови плодове, изглеждат по-млади.\n15. Водете си дневник\nЗаписвайте всичко, което ви тревожи и безпокои. Така по-лесно ще се избавите от негативните преживявания и дори ще намалите симптомите на такива заболявания като астма, гастрит и артрит.\n16. Общувайте повече\nХората, които водят активен обществен живот и имат широк кръг от познати, живеят по-дълго и боледуват по-рядко. Дори има лекари, според които недостатъчното общуване е по-вредно за здравословното състояние на човека, отколкото пушенето.\n17. По-малко алкохол\nРазреждайте дори виното с вода, за да понижите алкохолната му концентрация. Помнете терапевтичните дози – 50 мл твърд алкохол и чаша-две вино не по-често от три пъти в седмицата. Алкохолът има разрушително действие не само върху черния дроб, но и върху обмяната на веществата, ендокринната и нервната система.\nНе се учудвайте, че е възможно някакви си обикновени драскулки да ви помогнат да видите света по различен начин и да се чувствате отлично. Изследванията показват, че студентите, които драскат по време на лекции, запомнят повече, отколкото онези, които прилежно си записват всичко. Затова на следващата оперативка си носете листчета за драскулки.\n19. Внимавайте за осанката си\nДобрата осанка не само ви позволява да изглеждате по-млади, но е и много полезна за здравето на гръбначния стълб.\n20. Мислете за себе си така: „Аз съм млада“\nМислите действително влияят върху биологичната възраст. Колкото сте по-уверени в своите сили и възможности, толкова по-млади ще изглеждате.


Таксиметрови шофьори: Готови сме на стачка, ако не направят пиаца на Автогарата в Кърджали - Kardjali.bgvesti.NET\nТаксиметрови шофьори заплашиха със стачка и блокиране на Кърджали, ако общината не се съобрази с техните настоявания на Автогарата в Кърджали да бъде обособена пиаца за таксита. Сега хората трябва да пресичат на три места най-натовареното трасе в Кърджали, за да стигнат до такситата. И така рискуват да бъдат пометени от преминаващите автомобили. Ако таксиметрова кола реши да спре пред самата автогара, я грози глоба от 50 лева. В същото време кръговото движение там е изключително натоварено и предпоставките за катастрофи са много.\nНека има, но къде? На самата спирка е забранено както знаем. Освен това имате по-належащи проблеми за решаване, а именно - отношението към клиентите, незаконните коли и ясни такси за всички граждани. Пиша от личен пример. Случвало ми се е да отказват да ме закарат за 2км. разстояние, да попадам на коли без нужните лицензи и за едно също разстояние да съм плащал 2, 2.5 и 3лв (след покачването на таксата). Колкото до стоянката, в днешно време всеки има телефон и знае четирите цифри на фирмите, а онези които нямат радиостанции, е крайно време да минат в 20ти век. Освен това в други градове използват таблети, което би било приятно за пътуващите, защото този бръждящ звук от радиостанциите е отвратителен.\nНевероятно!Дойде време да се търсят и таксиметрови шофьори в Кърджали 22.07.2018\nВолейболна Арда без загуба в група Б от Висшата лига


Борисов даде срок месец и половина да се вземе решение за АМ "Струма" (Снимки, видео) - 24chasa.bg\nБорисов даде срок месец и половина да се вземе решение за АМ "Струма" (Снимки, видео)\n05.05.2018 16:13; Антоанета Маскръчка\nБорисов инспектира разкопките край лот 3.1 СНИМКИ: Авторката\nПремиерът Бойко Борисов заедно с 4-ма министри и шефът на АПИ инспектира разкопките на лот 3.1 на магистрала "Струма" край Благоевград.\nБорисов слуша варианти за преместване на трасето и запазване на древното римско селище.\nДаде месец и половина-два срок на археолозите и пътните инженери да преценят какво да се прави по-нататък.\nПреместването на трасето на аутобана ще "глътне" около 50 милиона лева допълнително и може да забави изпълнението с около 4 години.\nБорисов разгледа разкопките по трасето на АМ "Струма" край Благоевград (Видео) Премиерът Борисов и министри на разкопките край Благоевград


Начало България 1904 са новите случаи на коронавирус у нас\n341 са откритите инфекции в София, следват Пловдив със 179 и Варна със 135 нови случая. 11.19% или 213 души от новозаразените са ваксинирани, сочат данните.\n4 969 са пациентите с Covid-19 в болница, 416 са в интензивни отделения. От новопостъпилите в болница 635 души, 7,87% или 50 души са ваксинирани. 73 пациенти с коронавирус са починали, 1 709 са посочени като излекувани.\n10 010 дози ваксина са поставени у нас в петък, така броят на хората със завършен ваксинационен цикъл надхвърли 1 306 000.\nпредишна статияСъботният ден ще е подходящ за разходки\nСледваща статияОсвободиха Пучдемон от затвора, може да напусне Италия


НСОБ - Оказване на първа долекарска помощ\nОказването на първа долекарска помощ (ПДП) е едно от основните морални задължения на всеки човек. Всеки скаут получава определени практични и теоретични познания по оказване на ПДП при нещастен случай в рамките на първоначалното си обучение. Той може да използва тези познания навсякъде, където това е необходимо, при запазване на самообладание и правилна преценка на ситуацията.\nСитуациите, свързани с първата помощ, варират твърде много, но съществуват четири стъпки, които трябва да се следват винаги! Това ще помогне да се направи ясна оценка на ситуацията и да се окаже първа помощ адекватно, без да се пропусне някой важен елемент.\nОсигуряване на безопасност (собствена и на пострадалия).\nОценка на състоянието на пострадалия. Незабавни мерки.\nПолучаване на помощ.\nОказващият ПДП трябва да следва тези стъпки и не бива да прибягва до специални мерки (включително даването на лекарства), които могат да се извършват само от медицински професионалисти.\nНа последно място по подредба, но не и по значение, е съобщаването за инцидента на компетентните органи – Бърза помощ, Полиция, Пожарна. За удобство във всички страни от Европейския съюз е въведен единен телефонен номер за трите служби – 112 (виж точка VI).\nСлед като сме преместили пострадалия на безопасно място ( ако това се налага и ако е възможно), следва да оценим неговото състояние. Основните показатели, които се наблюдават са – наличие на съзнание, пулс и дишане.\nНаличието на съзнание е сигурен белег на живот. Загубата на съзнание е съществен показател за тежко общо състояние на пострадалия. В такова състояние човек е безпомощен и беззащитен! Когато освен липсата на съзнание се установява и липса на дишане и сърдечна дейност, пострадалият е в клинична смърт.\nПострадалият е в съзнание, когато макар и неподвижен, разпознава реч и команди ("отвори очите","отвори устата и покажи езика", "повдигни ръката" и др.), реагира на докосване, болка и други дразнители. Ако пострадалият не реагира на горепосочените признали, той е в безсъзнание. Дишането и кръвообращението в някои от тези случаи, могат да бъдат запазени. Когато се колебаете в преценката си, приемете, че се касае за по-тежкото състояние – липса на съзнание.\nНаличието на сърдечна дейност (пулс) се установява чрез леко притискане с три пръста на лъчевата, сънната или бедрената артерия в съответните места, където артерията минава по-повърхностно (съответно малко преди китката, на 2-3 см отляво или отдясно на гръкляна (ларинкса) или в ингвиналната гънка), като липсата на доловими пулсации не са признак за отсъствие на сърдечна дейност и настъпила смърт! Установяването на пулс се извършва с три пръста (показалец, среден и безименен), а не само с палеца, тъй като той има собствен пулс и може да установите не пулса на пострадалия, а вашия собствен.\nНаличие на дишане - визуализира се от движението на гръдната и коремната стена.\nМерките, които се предприемат при липса на някоя от по-горе изброените дейности, не са част от обучението на скаутите.\nНай-честите случай, при които на скаута ще се наложи да окаже ПДП по време на скаутско занимание, са кръвотечения, рани, счупвания, изкълчвания и навяхвания, изгаряния.\nПод кръвотечение се разбира изтичане на кръв от кръвоносни съдове, вследствие нарушение на целостта на стената им. Съществуват външни кръвотечения, които са видими - например от рани. При тях е възможно кръвоспиране с подръчни санитарни материали. Вътрешните кръвотечения се дължат на увреждане на съдовата стена на кръвоносен съд, който се намира в телесна кухина (гръдна, коремна). Този вид кръвотечения са невидими.\nКръвотеченията могат да бъдат предизвикани както в резултат нараняване, така и вследствие на заболявания. Загубата на големи количества кръв води до смущения в кръвообращението. При възрастни хора кръвозагуба над 1 л. (за деца – 0.5 л) се счита за тежка и носи опасност за живота!\nКръвотеченията са : артериално - кръвта изтича на тласъци, под високо налягане, тя е с ален цвят; венозно - кръвта е тъмночервена, изтича равномерно от раната; капилярнo - от раната изтича умерено количество кръв, която сама или след поставяне на превръзка спира.\nСпирането на кръвотечение е важна животоспасяваща мярка. Всички други помощни действия са безсмислени, когато в резултат на неизвършено кръвоспиране, кръвообращението спира. За спиране на кръвотечението са от значение както видът и силата на кръвотечението, така и количеството загубена кръв. Почти всяко силно и видимо кръвотечение може да се спре чрез подходящ силен натиск отвън върху кръвоносния съд. При оказването на първа долекарска помощ трябва да се избягва всякакъв директен контакт с кръвта и раната!\nКръвоспирането може да се извърши чрез :\nРъчно с притискане на раната\nТампонираща (компресивна) превръзка\nВажно! Задължително използвайте ръкавици за еднократна употреба при спиране на кръвотечение! Ако не разполагате с такива, използвайте найлонов плик, с който да увиете ръката си.\nА. Ръчно кръвоспиране с притискане в раната\nПоставете пострадалия да седне или легне на земята.\nПритиснете в раната със стерилна марля или чиста кърпа (целта е притискане на кръвоносния съд към костта). С цел избягване контакт с кръвта на пострадалия, можете да му покажете как сам да притисне раната си.\nПритискайте до пристигане на специализиран медицински екип.\nБ. Спиране на кръвотечение чрез тампонираща (компресивна) превръзка\nРъчното кръвоспиране може да се замени с превръзка, която да оказва натиск върху раната. Това е т.нар. тампонираща (компресивна) превръзка. Прилага се когато мястото на нараняването го позволява, налице е подходящ превързочен материал и оказващият първа помощ е обучен да поставя такава превръзка. Най-често тялото, което упражнява натиск върху раневата повърхност е ролка бинт (виж рани).\nПовдигането на наранения крайник над нивото на сърцето, усилва ефекта от натиска, упражняван от превръзката, и може да доведе до спирането на кръвотечението. Ако кръвотечението след поставянето на превръзката все пак продължава, поставете „надвръзка” върху първата. Контролирайте превръзката дали не е много разхлабена или твърде стегната.\nВ. Пристягаща превръзка\nТози вид превръзка е приложим само тогава, когато спирането на кръвотечението по други начини е невъзможно, а именно при откъсване на част или целия крайник (ампутация), наранявания на бедрената артерия, множество пострадали.\nПристягането може да се извърши само с широк и сигурен материал – триъгълна кърпа, сгъната на лента, широка най-малко 6 см, или някакъв друг подръчен чист материал.\nТехника за пристягане на горната част на ръка или бедро :\nПоставете „подложка” от триъгълна кърпа, сгъната на широка лента (А)\nВърху нея завържете втора сгъната на лента триъгълна кърпа (В), като направите малък възел (примка)\nДо нея завържете трета кърпа по същия начин (С)\nПоставете пръчка в примката на втората кърпа (В) и въртете до спиране на кръвотечението\nфиксирайте пръчката, като я пъхнете в примката на третата кърпа (С)\nВажно! Сложете бележка с часа на поставянето на пристягащата превръзка.\nАко до 30 мин. не е пристигнал специализиран екип, много бавно и внимателно отслабете превръзката за оросяване на пристегнатия участък, а в случаи, че кръвотечението продължава, отново пристегнете! Ако превръзката стои 60 мин и специализирания екип не е пристигнал, превръзката не се отслабва и приготвя наново.\nВажно! Пристягането може да се извърши само върху единична подлежаща кост, т.е. над лакътя или коляното.\nРаната се появява при външни взаимодействия (механична сила, топлина, студ, химически вещества), които нарушават целостта на кожата частично или изцяло. С това се уврежда и функцията й да бъде бариера пред болестотворни микроорганизми. Според дълбочината на раната могат да бъдат засегнати и други органи като кръвоносни съдове, нерви, мускули, кости и др.\nРаните могат да бъдат контузни, разкъсно-контузни, порезни, прободни, огнестрелни, рани от ухапвания и т.н.\nОпасностите при раните представляват болката, кръвотеченията и възможността за инфекция.\nБолката се появява при увреждане на нервите и въздейства неблагоприятно върху цялостното състояние на пострадалия. Кръвотечението е резултат от нараняване на кръвоносни съдове и може да бъде животозастрашаващо. Инфекцията се появява в наранена зона при допир на рана или чрез допълнително замърсяване. Раната може да се инфектира с различни микроорганизми, някои от които могат да причинят т.нар. сепсис („отравяне на кръвта”, което е тежко и труднолечимо състояние). Друг вариант е да се инфектира с тетаничен бацил - възможно е при всяко нараняване, особено когато е предизвикано от замърсени с ръжда метални части, както и от предмети, имали допир с пръст. От тетанус все още умират голяма част от заболелите, затова при горепосочените наранявания всеки трябва да бъде ваксиниран против тетанус!\nИнформация! Спорите на тетануса могат да преживяват в почвата с десетилетия (30-70 год) и при попадане в раната да преминат в активно състояние.\nПървата долекарска помощ при раните се състои в следното :\nИзбягвайте контакт с кръвта на пострадалия!\nАко няма силно кръвотечение, измийте първо ръцете си със сапун и вода. Сложете еднократни ръкавици!\nИзплакнете раната със студена вода под чешмата. Ако няма чешма наоколо, промийте я с чиста вода от бутилка. Оставете водата да тече директно върху раната. Не я търкайте, за да изкарате мръсотията от нея!\nСлед изплакването подсушете участъка около раната, но не докосвайте самата ранева повърхност!\nПокрийте раната със стерилна марля или чиста кърпа.\nПосъветвайте пострадалия да се консултира с лекар!\nПри обилно кървене може да се направи превръзка. Тя обикновено се състой от 3 слоя:\n1.Стерилен слой – марля или подложка за рани\nСлужи за спиране на кръвотечението и предпазване от по-нататъшни замърсявания. След внимателно отваряне на стерилната опаковка, марлята/подложката трябва да се докосва само в ъгълчетата и то само с крайчетата на пръстите. Ако падне на земята, не трябва да се употребява. В случай на нужда може да се използва и друг чист превързочен материал.\nСлужи за попиване на кръв и секрет от раната и поради тази причина се състои от попивателни материали, например целулоза с последващи пластове марля, памук и т.н\nСлужи за фиксиране на превръзката и като подплънка, поради което трябва да бъде чист, не е задължително да е стерилен. Върху раната не бива да се поставят директно бинт, триъгълна кърпа или памук. За фиксиране се използват: бинт, триъгълна кърпа, лейкопласт и др.\nБинтът не е стерилен превързочен материал и поради тази причина не трябва да се слага директно върху раната.\nВажно! При наличие на чуждо тяло в раната, то не бива да бъде отстранявано, тъй като има опасност да се причинят допълнителни наранявания и кръвотечения.\nIII. Навяхвания и счупвания\nНавяхване е нараняване на ставата, при което костите, които я формират, се изместват или усукват за момент, но почти веднага се връщат в първоначалното си положение. Наблюдава се болка, подуване, посиняване, оток на ставата. Ставната капсула може да се разкъса, а сухожилията да се скъсат или разтегнат. Първата долекарска помощ се състои в повдигне и обездвижване на засегнатата област, както и прилагане на студен компрес и стегната бинтова превръзка.\nСчупването представлява нарушаване целостта на костта, причинено от прекомерно директно или индиректно силово въздействие. Възможни са и наранявания на нерви, кръвоносни съдове и вътрешни органи. Счупванията се делят на закрити – без нарушаване целостта на кожата, и открити – когато е нарушена целостта на кожата. Неправилно оказаната първа помощ може да превърне закритото счупване в открито! Наблюдават се болка и подуване, принудителна поза за облекчаване на болката, движението е затруднено или невъзможно, понякога има и деформация на крайника.\nПървата долекарска помощ се състои в :\nНе разрешавайте на пострадалия да се движи, не правете опити да наместите ставата, приложете компрес.\nВнимателно обездвижете крайника в намереното положение. Ако очаквате скоро да пристигне спешна помощ, не обездвижвайте наранения крайник! При обездвижване трябва да се обхванат две съседни стави, а при счупване на бедро три.\nА. Счупвания в областта на рамото и ръката\nНе движете засегнатата ръка; разхлабете стегнатите дрехи.\nВ случай на открито счупване, незабавно приложете стерилна превръзка.\nОбездвижете счупената ръка с помощта на две триъгълни кърпи; фиксирайте с триъгълна кърпа, сгъната на широка лента.\nБ.Счупване на крак\nНе движете излишно наранения крак, разхлабете стегнатите дрехи, развържете обувките, но не ги събувайте.\nВ случай на открито счупване, незабавно приложете стерилна превръзка.\nОбездвижете крака (възможен начин е фиксирането на счупения крак за здравия с мека вложка между тях).\nТъй като пострадалият най-вероятно няма да бъде транспортиран от оказващия първа помощ, а от линейка, оборудвана с подходящи шини и с обучен медицински персонал, обездвижването по възможност трябва да се извърши от персонала на линейката. Като крайна мярка то може да се извърши с подръчни материали като чадър, бастун, летва, ска и т.н. Желателно е те да бъдат обвити в мека материя, за да не травмират допълнително пострадалия.\nИзгарянията се причиняват от контакт с горещи предмети, пламъци, топлинно лъчение, горещи пари и течности, контакт с електрически ток и т.н. Те причиняват увреждане на тъканта в различна степен. Сериозността на увреждането зависи от размера на засегнатия участък, дълбочината (степента на изгаряне), възрастта, общото здравословно състояние. Различават се следните степени на изгаряне:\nПърва степен – зачервяване, подуване, болка\nВтора степен – при повърхностни изгаряния се наблюдават мехури, интензивна болка, а при дълбоки изгаряния – слаба болка, усещане за обтегнатост (опънатост)\nТрета степен – образуване на струпеи, рани, обгаряния\nЧетвърта степен – овъгляване на кожата, тъканите и понякога и на костите\nПри наличие на горящи дрехи се действа по следния начин :\nНе позволявайте на пострадалия да тича с горящи дрехи, накарайте го да се търкаля по земята;\nЗадушете пламъците чрез увиване на пострадалия в дрехи или одеяла;\nАко използвате пожарогасител, не го насочвайте към лицето на пострадалия и стойте на безопасно разстояние. Някои видове пожарогасители не трябва да се използват върху хора, така че предварително се запознайте с инструкциите;\nДръжте изгорелия участък под студена, чиста, течаща вода в продължение на 10-15 минути, за да се намали отока и болката. Обширните изгаряния трябва да се обработват със студена вода в първите 30 минути след нещастния случай. Ако няма в близост течаща вода, можете да обливате изгорения участък с вода от бутилка;\nПламъково горяли дрехи не се махат от оказващия първа помощ;\nПокрийте изгорения участък със стерилна марля. Ако не разполагате с друго, използвайте чисти чаршафи или кърпи;\nНе прилагайте "домашни" лекарства, мехлеми, прахове или гелове при изгаряния;\nНезабавно повикайте линейка, тъй като правилното лечение на шока и бързият транспорт до болницата могат да бъдат животоспасяващи;\nНикога не докосвайте изгорените участъци от тялото с пръсти - задължително използвайте ръкавици за еднократна употреба!\nV. Обаждане на спешна медицинска помощ\nВсички страни от Европейския съюз са длъжни да имат единен телефонен номер за спешни случай – 112. При обаждане вие сте длъжни да отговорите на следните въпроси:\nКъде ? – Да посочите мястото на произшествието, име и номер на улицата/булеварда или някакъв друг ориентир при злополука извън града (река, бензиностанция, възвишение и т.н.)\nКакво ? – Да опишете какво точно се е случило\nКолко ? –Да назовете броя на пострадалите, вида на нараняването или симптомите.\nКой се обажда ? – Вашето име и номера, от който се обаждате.\nВажно! Никога не затваряйте първи телефона, а изчакайте допълнителни въпроси и затворете след като медицинският диспечер е получил достатъчно информация.\nИзточник: "Първа помощ при пътнотранспортни произшествия", 2010, д-р Чавдар Янкулов, д-р Живка Димитрова


Най-интересното в Несебър – на екран по улиците – Destination Bulgaria\n← Басейните завряха от баби\nПразнуваме Гергьовден за 50 лв. на морето →\n3D екрани, разположени на възлови места в Несебър, ще показват на туристите най-интересните забележителности на града. Това се прави по съвместен проект с Одрин по линия на Програмата за трансгранично сътрудничество.\nТриизмерните прожекционни системи ще бъдат монтирани на знакови паметници в двата града, ще се поставят и павилиони с актуални туристически маршрути.\nПроектът „Промотиране на историческите, културните и туристическите богатства на Одрин и Несебър“ е на стойност 884 хил. лв. Той предвижда и създаване на уеб страница и смарт приложение за реклама на туристически маршрути, представителни клипове и видео презентации. Основната цел на проекта е да се повиши привлекателността на района чрез ползване на различни рекламни устройства в културните прояви, казаха от община Несебър. По друг проект, по който Несебър ще си партнира с Кръклалери, се предвижда подмяна на уличната и тротоарната настилка по 3 улици.\nПубликувано на Новини на Български и тагнато3D екрани, забележителности, несебър, прожекции, туристи. Запазване в отметки на връзката.


Публикувана: 11.08.2010 07:14\nПрочетена: 4263 път(и)\nВ интернет се появиха първите шпионски кадри, които ни показват не виждан до този момент прототип. Това вероятно е предстоящото поколение на модела Audi A6 с каросерия във формата на седан.\nНа пръв поглед изглежда, че 2012 Audi A6 няма с какво, по отношение на дизайна, да ни изненада – фаровете ще бъдат вдъхновени от тези на суперминито А1.\nИзлъчването, както винага, наподобява това на представителния флагман Audi A8. Очаква се 2012 Audi A6 да получи алуминиева конструкция. А именно тази конструкция ASF е значително лека за автомобили в този клас.\nЩо се отнася до силовия тракт на 2012 Audi A6, то ранните спекулации са, че ще видим 2,8-литров V6 и 4,2-литров V8 бензинови агрегати.\nТурбодизеловите явно ще бъдат 2.7 и 3.0 V6. Мощността съответно ще варира от 185 к.с. (138 кВт) до 350 коня (261 кВт). Засега не е ясно, дали предстоящия S6 ще замени двигателя при текущия модел, който има V10 с 429 к.с. (320 кВт) с по-ефективен V8 twin-turbo.\nДа се надяваме по време на парижкото автоизложение 2012 Audi A6 да бъде разкрит, а някъде посредата на 2011 година да стартира продажби.\nСнимки към новината за Новата A6-ца на Audi излезе на тестове


Купи Двете кралства (2015)\nДвете кралства (2015)\nОферти за Двете кралства (2015)\nДвете кралства. Разкази за гласовете на Щастието\nОписание, детайли - Двете кралства (2015)\nКнигата е с илюстрации от Мартина Андонова.\nЗаповядайте в Двете Кралства, влезте, разгледайте! Там, в Кралството на Щастието ще видите как изглежда графиня Честност, къде живее принц Доверие и ще разберете защо кралица Любов е толкова могъща. Надникнет\nДвете кралства (2015) пълно описание »


Новият Airbus H145 се изкачва на планината Аконкагуа, 6,962m als | Спешен живот\nBy Аварийно живо\t On Септември 25, 2019\nХеликоптерът Airbus H145 прелетя над върха на планината Аконкагуа и все още имаше резерви от мощност, които биха позволили на екипажа да вземе двама души на борда. Това е ясна демонстрация на възможностите на HEMS на този нов хеликоптер.\nАржентина, 25 септември, 2019 - Еърбъс Хеликоптери достигна нови висоти: най-новата версия на H145 е спуснала скитите си на Акакагуа, най-високата планина в Южното полукълбо, като кулминацията е на 6,962 метра (22,840 фута). Това е първият път, когато двумоторен хеликоптер е кацнал на тази височина, потвърждавайки производителността и обширната полетна обвивка на новия H145.\nУсловията за тази мисия бяха екстремни, поради атмосферните условия в района и зимния сезон. Самолетът излетя от Мендоса, Аржентина, отлетя 30 минути до подножието на Аконкагуа, където започна своето изкачване. След 15 минути изкачване, хеликоптерът кацна в 1.45 pm на върха, при температура от -22ºC. Екипажът на борда на хеликоптера се състоеше от Александър Нойхаус, експериментален тест-пилот и Антоан ван Гент, инженер за експериментални летателни изпитания.\n„Трябваше да останем фокусирани върху мисията поради силните ветрове с пориви до 30 възли и ниската плътност на въздуха. Качествените качества на новия H145 са отлични и в комбинация с Helionix и неговия четириосов автопилот достигнахме върха безопасно “, заяви Александър Нойхаус, експериментален тестов пилот на Airbus Helicopters. „Самолетът се представи отлично. Прелетяхме над върха на Аконкагуа и все още разполагахме с резерви на мощност, които биха ни позволили да вземем двама души на борда. "\nТестът за полет бе подкрепен от Fuerza Aerea Argentina, която предостави въздушна поддръжка със своите вертолети Lama; Patrulla de Rescate de Alta Montaña de Policia de Mendoza, който подпомогна план за действие в извънредни ситуации; Parque провинциална Аконкагуа, улесняваща операциите и логистиката, и Helicopters AR, местен оператор с над 15 години опит, летящ в района на Аконкагуа със своя хеликоптер Airbus H125. Това не е първият планински хеликоптер на Airbus, който е усвоил. На 14 май 2005 пилотът на летателния тест Дидие Делсале кацна едномоторен H125 на връх Еверест, най-високата планина в света.\nИновации и сертифициране: новият ротор с пет лопатки\nПреди успешната кампания за тестване на голяма надморска височина в Южна Америка, новият H145 извърши няколко тестови кампании, включително в Испания на средна надморска височина и във Финландия за студено време. Общо повече от полетните часове на 400 вече са затворени на двата пет-ножни прототипа H145, за да се гарантира сертифицирането на EASA до началото на 2020, последвано от сертификация на FAA и първи доставки по-късно същата година. Airbus представи новата версия на най-продавания лек двумоторен хеликоптер H145 в Heli-Expo 2019 в Атланта през март. Тази последна ъпгрейд добавя нов, иновативен пет-ножов ротор към мулти-мисията H145, увеличавайки полезното натоварване на хеликоптера с 150 kg. Простотата на новия дизайн на носещ основен ротор също ще улесни операциите по поддръжката, като допълнително подобри обслужването и надеждността на H145, като същевременно подобри комфорта при пътуване както за пътниците, така и за екипажа.\nКоронавирусна спешна ситуация, възмущение в САЩ за експулсирането на 68 хаитяни от страната\nРаботи ли блокирането на COVID-19 в Южна Африка?\nНЗО оператори в риск. Практикуващите се чувстват незащитени поради липса на подходящо ЛПС


Невена Бозукова: "Горещо" е една впечатляваща лудница | Vibes.bg\n07/10/2020 от Станислава Симидчийска\n"Горещо" е една от постановките в каталога на Театрална къща "Вива Арте", а на 12 октомври представлението се завръща на софийска сцена в Théatro. Ние сме гледали "Горещо", смели сме с глас на нея и сме я обсъждали в този текст. Препоръчваме я и на вас.\nНевена Бозукова е една от актрисите, участващи в постановката с режисьор Асен Блатечки. Самият той също има роля в представленията, редом до Милена Маркова, Стефан Иванов и не на последно място - Калин Врачански.\nСрещнахме се с Невена Бозукова, за да си поговорим за "Горещо" и за театъра като цяло. Как се отразява пандемията от коронавирус на хората на изкуството? Правилно ли са наложени ограничения в театралните салони? Що за режисьор е Асен Блатечки? Невена бе така любезна да отговори на всичките ни въпроси.\n2020 беше, а и все още е една много странна година. Как прекара нейното лято?\nПрекарах си добре, не мога да се оплача. Имахме късмета да възобновим новото ни представление “Баща ми се казва Мария” в пазарджишкия театър и да направим едно бързо турне от десет дни в страната. Категорично мога да кажа, че публиката иска да ходи на театър. Билетите се изкупуваха добре, явно на всички хора вече им бе писнало. Иначе моето лято бе малко на море, малко на планина, малко вкъщи - книги, музика и т.н. Най-важното през тези месеци бе да не се отчайваме и да намерим вътрешно спокойствие.\nИмайки предвид специфичната обстановка, с какво очакваш новият театрален сезон да бъде по-различен от останалите?\nОпределено е странно, когато се налага да играем на само петдесет процента от капацитета на залите. Имах вече няколко представления в подобен формат. Странно е, когато си свикнал залата да е пълна и да усещаш реакцията на хората буквално с кожата си, не само с очите и ушите си. Но даваме сто процента от себе си. Надявам се, че скоро и това ще отмине. Може да се каже, че лятото ни спаси заради възможността да играем в летните театри. За да бъдем дори с един процент на приход, често ни се налага да играем и две представления едно след друго. В момента обаче целият свят е така. Може да се каже, че ние сме дори малко по-облагодетелствани, защото има места, където ситуацията е много по-тежка и в момента нищо не е отворено. Трудно е, но това е ситуацията и ние трябва да се съобразим с нея.\nКакво би казала на хората, които в момента се притесняват да ходят на театър?\nБих им казала така - когато спрат да се притесняват, че се намират в бар с още 400 човека, които, обърквайки се, пият от една и съща чаша, крещят, викат и пеят в лицата си, то нека заповядат на театър. Когато се връщахме от представления във Варна, забелязах че и самолетът е пълен - стоим човек до човек. Това е поредният non sense, при който театрите, кината и концертните зали стоят празни.\nТоест, имаме ситуация, при която хората всекидневно пътуват един до друг в градския транспорт, но същевременно се страхуват да влязат в театралните зали?\nДа, отново имаме някакви двойни аршини, които са много странни за мен. При нас имаше известни притеснения, че можеше отново да се повтори ситуацията от далечната 1997 година, когато публиката в театрите бе по-малко от актьорите на сцената.\nАко трябва да подходим по-философски към ситуацията, не трябва ли именно изкуството да е това, което внася светлината в тези мрачни времена?\nФилософски погледнато, нещата стоят точно така от самата поява на човечеството. Винаги е било важно да се повишава културата сред хората. Ако не поддържаш душата на един народ, то ти няма да имаш народ, а овце. Може би и точно това искат хората, които би трябвало да управляват и да ни обединяват. За съжаление, в България ставаме свидетели на едно опростачване, за което има множество различни фактори. Забелязвам обаче, че сред младото поколение има хора, които търсят. Те все още не са опорочени, отегчени или уморени. Радвам се, че има такива интелигентни и свободомислещи хора, които милеят и за културата, намирайки начини да я подкрепят.\nНевена Бозукова (вдясно) в "Горещо"\nСега се замислям, че говорейки за култура и възприемането ѝ в България, всъщност от ранна детска възраст на нас не ни се говори задълбочено колко е важна е тя. Ако мога да използвам конкретен пример, винаги на учениците се казва, че часовете по изобразително изкуство и музика не са толкова важни. Че трябва да си гледат математиката, например. Не растат ли учениците именно с подобен тип мислене? Че подобни предмети, че изкуството не са от значение?\nИзкуството развива всичко. Целият ти мироглед може да бъде променен, благодарение на него, без да бъдеш изкуствовед или нещо подобно. Не е нужно да бъдеш Паганини, за да се случи това.\nДа се върнем на театрална вълна. На 12 октомври постановката “Горещо” се завръща в София. Разкажи ни малко за представлението - какъв е сюжетът и с кого си партнираш на сцената?\nМога да определя “Горещо” като една впечатляваща лудница и фурорна комедия с безкрайно интересни персонажи. Режисьор е Асен Блатечки, който е и един от партньорите ми в постановката. Участват още Милена Маркова, Стефан Иванов и Калин Врачански. Колкото до сюжета, грубо казано говорим за едни любовни истории, преплетени в силно комични ситуации. Колкото до моята героиня, тя е жена, която иска да изкара някой друг лев или любовна връзка чрез манипулации и лъжи.\nС останалите актьори пътувате постоянно и из цялата страна. Забавно ли е с толкова много артисти на едно място?\nЗа нас е ежедневие. Понякога сме като възрожденци, обикаляйки с колата през всяко едно малко градче. Но е забавно. За щастие, аз и моите колеги все още не сме се предали пред онзи момент в актьорството, когато това се превръща в рутина - отиваш, играеш и си тръгваш, без да те интересува нищо останало. Все още успяваме да се забавляваме безумно и това ме прави изключително щастлива. Всяко представление ни е като за първи път и това ме радва.\nКазват, че най-трудното нещо е да разсмееш човек. Ти как успяваш?\nНе зная дали успявам, но когато имаш добър текст, добър режисьор и партньор на сцената, винаги се получава. Нашата професия е колективна. Никога няма да повярвам, че можеш да се справиш сам на сцената. Това е абсурдно. Нямаш ли добър екип, заминаваш по дяволите. Не можеш сам, защото на десетата минута си издъхнал.\nЕтикети: Горещо, интервю, Невена Бозукова, театрална къща "Вива Арте", театър\nКоронавирус: девет отлични филма, с които да го преживеете


Какво да/да не ям, за да отслабна? | BB-Team форум\nКакво да/да не ям, за да отслабна?\nДобър вечер! Аз съм Кирил, на 16 години съм, висок съм 1,80 и тежа 62 килограма. Искам да се консултирам с вас, кои храни да спра да ям и върху кои да наблегна, за да намаля мазнините или по-точно да отслабна(искам да намаля процента мазнини като цяло).Знам, че има много други теми, по точно този въпрос и сигурно ще получа същите отговори, но все пак реших да попитам, защото някой може точно за моите килограми и ръст да ми каже какво да правя. Физическия труд ми е редовен. Тренирам във фитнес зала и на стрийт фитнес. Но храненето ми е голям проблем и сега искам да го оправя. Благодаря предварително за отговорите!\nТемата беше редактирана от Кирил Георгиев на 15.05.17 01:06.\nИ искаш да отслабваш?\nПриятелю,я се вземи в ръце,колко искаш да станеш 57?\nОще два килограма надолу и отиваш в категорията ‘Поднормено тегло’, което е болестно състояние.\nБих ти препоръчала да се откажеш от манията за сваляне на телесни мазнини и да се поинтересуваш от това как да качиш малко активно тегло (мускули). Ето ти линк към дневника на един мъж от форума за да видиш примерни здравословни храни и ефекта им върху визията в съчетание с редовен спорт: https://www.bb-team.org/forums/viewthread/55107/P4520#p-1264808\nЗапочни да ядеш от всичко по много 😄\nАми да.. Не съм се изказал правилно, чак сега забелязах. Като цяло имам проблем и това е с режима на хранене и най вече с храната, която ям. Ям 2 пъти дневно (сутрин никога) и ям по много и главно въглехидрати. Сега искам да го променя и да си съставя режим. Та.. Какво да ям и по колко пъти на ден. Ако не е проблем за някого да ми състави хранителен режим ще съм благодарен.\nСпоред мен трябва да качваш , мисля че те разбрах горе-долу какво искаш . Първо замени простите въглехидрати със сложни и не забравяй протеина !


Диетите.БГ - Любопитно - Кое пречи на отслабването?\nИскате ли да изглеждате добре, най-важно е да знаете, че здравето и храненето вървят ръка за ръка. Но повечето желаещи да оправят фигурата си имат някои навици, които пречат на отслабването.\nЕдин от най-срещаните е пропуснатата закуска. А всички знаят добре, че закуската е може би най-важното ядене през деня. Въпреки това мнозина я пропускат нарочно и редовно с надеждата, че така ще успеят да свалят някой и друг килограм.\nНа практика този навик за намаляване на теглото е не само вреден, но и безсмислен. Различни изследвания доказват, че хората, които закусват разнообразни зърнени храни и дори черен хляб, поддържат по-лесно нормално тегло в сравнение с тези, които гладуват, пропускайки сутрешното хранене.\nДругото вредно нещо е яденето “в движение”. Всички, които се оправдават с непрекъснатата липса на време и заради това уж само похапват, вместо да ядат, всъщност имат лошият навик да го правят на бюрото, в колата или пред телевизора. Обаче те не забелязват сигналите на организма, че поетата храна му е недостатъчна. Затова знайте, че подходящи за хранене са кухнята, дневната и ресторантите.\nТака едновременно ще престанете да се храните уж набързо, а и ще успявате да се наслаждавате на консумираната храна.


Продава луксозна къща в сърцето на Стария град. Недвижими имоти Велико Търново | ToBulgaria.net\nСъстояние на имота: Готов за нанасяне/Обзаведен\n"Ту Бългерия" – недвижими имоти Ви предлага луксозна, готова за нанасяне къща с двор, разположена в сърцето на гр. Велико Търново. Къщата е с РЗП от 365,78кв.м, разпределени между четири етажа. Сутеренът е с площ от 72,49кв.м и се състои от тоалетна, две изби, две складови помещения и коридор. На първия етаж /93кв.м/ са разположени кухня, трапезария, хол с дизайнерска камина, стая, коридор и тоалетна. Вторият етаж е с площ 108,53кв.м, разпределени между три спални, две бани/тоалетни, дрешник, две тераси и коридор. Третият /тавански етаж/ е с площ от от 91,76кв.м и се състои от две спални, дрешник, баня/тоалетна, тераса и коридор. Имотът е със собствено водозахранване /хидрофорна уредба/, локално отопление на дърва и ток. Къщата е модерно обзаведена и напълно оборудвана. Дворното място е 1159кв.м, от които 32,876% идеални части принадлежат към имота. Градината е добре поддържана с барбекю. От имота се разкрива невероятна гледка към ''Царевец'' и хълм ''Света гора''.


За любителите на екшъна към нас лети Thief: Out of the Shadows (ВИДЕО) | Чудеса.net За любителите на екшъна към нас лети Thief: Out of the Shadows (ВИДЕО) – Чудеса.net\nЗа любителите на екшъна към нас лети Thief: Out of the Shadows (ВИДЕО)\nПубликувано на 02.04.2013 от Калинка Петрова 1 коментар\nПрез 2004 г. на екрана се появи култовата поредица Thief. Към зрителите лети с пълна сила следващият епизод, който се казва Thief: Out of the Shadows\nЗрителите направо се влюбиха в ловкия и сръчен крадец Thief. Те искаха да гледат неговите нови приключения, но сценаристите като, че ли се колебаеха дали да правят следващ епизод. Ето, че зрителският интерес надделя. Как да откажат на публиката, когато тя се забавлява с ловкостта и хитроумството на крадеца от Thief.\nThief: Out of the Shadows – очакват ни изненади\nИ така, вече имаме уникалния трейлър към следващата част. А през 2014 г. залепнали пред екрана ще видим с какво ново ще ни изненада и забавляват в Thief, писаха в .\nИ така Thief: Out of the Shadows лети към своите фенове, а през 2014 г. ще кацне при нас.\nА за онези наши читатели, които не знаят за какво става дума, ще кажем, че действието на екшъна се развива на място, което просто се казва само „Градът“. Това селище е микс между Лондон от Викторианската епоха и стиймпънк фентъзи.\nГлавният герой Гарет наистина е изключително наблюдателен и ловък крадец, който краде както Робин Худ от богатите, но за разлика от емблематичния английски покровител на бедните, той не споделя плячката с никого.\nСценаристите загатнаха, че Градът ще влезе във властта на страшен тиранин, а чума ще мори всички наред. Но каква ще бъде ролята на Гарет и дали той ще стане добрият крадец, все още никой не ни казва. Държат това да бъде изненада.\nЕтикети: Thief: Out of the Shadows, крадец, Робин Худ\nЕдин коментар по “За любителите на екшъна към нас лети Thief: Out of the Shadows (ВИДЕО)”\nPierre Vladikov on 02.04.2013 на 17:13 каза:\nПростотия до шия! Съжалявам да ви го кажа, но сте представили играта все едно е поредния бозав екшън филм. Евалата, да става шум…\n« Реклама в чужбина направи България известна (ВИДЕО)\nПризрак се появява пред погледите на вярващите (ВИДЕО) »


Очен преглед с биомикроскопия, авторефрактометрия, оглед на очни дъна, проверка на зрителна острота и изписване на очила при нужда в МЦ Медкрос! - Красота и Здраве в София | Офертини София\nОчен преглед с биомикроскопия, авторефрактометрия, оглед на очни дъна, проверка на зрителна острота и изписване на очила при нужда в МЦ Медкрос!\nКабинетът по очни болести е оборудван с модерна медицинска апаратура, позволяваща съвременна диагностика и навременно откриване на заболяванията. Очните специалисти са високо квалифицирани, с богат клиничен опит. Те могат да са полезни при всякакви проблеми, свързани с нарушения в зрението, дискомфорт на очите, установени заболявания или съмнения за такива, профилактични прегледи, необходимост от корекции на диоптри и т.н.\nЦЕНАТА ВКЛЮЧВА: Преглед при специалист офталмолог, биомикроскопия, авторефрактометрия, оглед на очни дъна, проверка на зрителна острота и изписване на очила при нужда Ваучерът Ви дава право на 10 % намаление от цената за замерване на вътреочно налягане


БДЖ не ще Васил Божков за съдружник | Банкеръ\nБДЖ не ще Васил Божков за съдружник\nВъпреки че управляващите обявиха спиране на приватизацията, агенцията насрочи нов ЦПТ през юни.\nАгенцията за приватизация и следприватизационен контрол все още няма план за работа през 2017-а, макар че годината е вече преполовена.\nВярно, че имаше извънредни избори, след които изпълнителният й директор - Емил Караниколов, се премести в креслото на министъра на икономиката. А с един от първите си актове в новия си мандат правителството на ГЕРБ обяви, че приватизацията се спира. При встъпването си в длъжност Караниколов обяви, че по искане на премиера Бойко Борисов Министерството на икономиката е приготвило промените за спиране на приватизация на акции и дялове, собственост на българската държава. Обособени части могат да бъдат продавани по предложение на Министерския съвет след решение на Народното събрание, обобщи той възможността да бъдат раздържавявани дружества или обособени техни части. Фокусът ще бъде върху ефективно и прозрачно управление на държавната собственост и публично-частното портньорство, обеща министър Караниколов. Проектозаконът отлежава на страницата на Министерството на икономиката и очаква да бъде публично обсъден, преди да влезе в Народното събрание за гласуване по него.\nНовият икономически министър заяви, че раздържавяването вече е изиграло своята роля и каквото е продадено - продадено, останалото вече ще бъде управлявано... Но, покрай забраната за продажба на акции от държавни предприятия, стана ясно, че АП все пак ще продължи да продава имоти... А този факт е основание да се изготви план какво ще се продава.\nТака или иначе АП я има заедно с бюджета и със служителите й и трябва да знаем какво ще върши, след като никой не каза, че тя ще бъде закрита или слята с друга държавна структура. Още повече, че приходите от приватизация подкрепят и Сребърния фонд, от който се изплащат пенсиите у нас. Вярно, че управляващите направиха един финт, като създадоха "Държавна консолидационна компания" (ДКК), в която вкараха част от дружествата, предвидени за приватизация, и приходите от продажбата им влизаха в тази държавна фирма. А чрез изплащаните от ДКК дивиденти тези пари влизаха в държавния бюджет. Сега, с промяната в Закона за приватизацията, това поточе също пресъхва.\nНо инвеститорите бяха изненадани - вместо да оповести ясен план за действие, новият изпълнителен директор на Агенцията за приватизация насрочи 40-ти пореден централизиран публичен търг (ЦПТ). Трябва да кажем, че в него няма кой знае какви изненади - в списъка са познати имена със старите си проблеми (влошаващи се финансови резултати, слаб интерес и неясно бъдеще). Мястото на действие отново е "БФБ-София", а този път се предлагат за продажба пакети от акции на държавата в капитала на 11 дружества. Агенцията упорства и за пореден път включва в списъка все едни и същи фирми. Осем от тях са предлагани и на последния търг през октомври 2016-а. Но сега цените отново са понижени.\nВ рамките на търга ще бъдат предложени за продажба 35% от капитала на "БДЖ - Трансимпекс" АД, собственост на "Холдинг Български държавни железници" ЕАД, 34.83% от капитала на текстилната фабрика "Галатекс" АД, Варна, 0.057% от капитала на "Оранжерии Гимел" АД и други. Според предварителните изчисления агенцията очаква да получи поне 2 289 640 лв. от сделките с тези дялове.\nПодготовката на този търг не предизвика оживление на "БФБ-София", на пазара на компенсаторни инструменти (непарични платежни средства) също остана тихо. В момента поименните компенсационни бонове вървят средно по 0.553 лв. за брой, а жилищните компенсаторни записи - по 0.283 лв. за дял. За седем от дружествата от търга ще може да се плаща с такива непарични платежни средства.\nВ шест от дружествата в списъка за 40-ия ЦПТ държавата държи под 1% капитала им, а в други пет контролира по-голям дял.\nЗа пореден път държавата се опитва да излезе от съдружието "БДЖ - Трансимпекс". И да вкара някакви пари в държавния жп холдинг. Агенцията за приватизация продава 1 846 667 обикновени налични поименни акции с право на глас от капитала на дружеството. Участието на държавния холдинг в капитала е чрез апортна вноска от цехове за ремонт, машини и оборудване. Минималната цена за една акция е свалена до 1 лв. (колкото е и номиналът им) или срещу 1 846 667 лв. всички те могат да сменят собственика си. На 37-ия ЦПТ дружеството се продаваше при минимална цена на целия пакет от 3.324 млн. лв., но никой тогава не го пожела.\nОсновната дейност на "БДЖ - Трансимпекс" е ремонт на вагони, локомотиви и други железопътни машини. Фирмата притежава имот от 50 декара в северната част на София, близо до Централната гара, на който се намират цеховете за ремонт на компанията. Капиталът й е 5 276 191 лева. Мажоритарният дял държи "Адлер БГ" АД - свързано с Васил Божков. Партньорството между БДЖ и фирмата на Божков бе създадено с цел ремонт на вагони още от януари 2013 г., но не върви още от създаването си. А охлаждането на отношенията между властта и бизнесмена замрази проекта. И сега железниците търсят начин да излязат от съдружието.\nчетвъртък, 15. юни 2017 - 18:40


Holiday Home De Tollenaer - НАЙ-НИСКИ ЦЕНИ от agoda.com\nBiggekerke, Biggekerke, Холандия - Покажи на картата\nПовече за Holiday Home De Tollenaer\nУдобно разположен в Biggekerke, De Tollenaer е чудесна стартова точка, от която можете да започнете да проучвате този оживен град. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nDe Tollenaer предлага безупречно обслужване и необходимите удобства, за да удовлетвори гостите си. Гостите на хотела могат да ползват съоръжения като паркинг.\nНасладете се на висококачествените удобства по време на престоя си тук. В някои стаи са на разположение балкон/тераса, душ, микровълнова фурна, кът за сядане, пералня, които ще помогнат на гостите да релаксират след дългия ден. Освен това в хотела можете да се възползвате от множество предложения за приятно прекарване на свободното време. Насладете се на несравнимото качество на услугите и престижното местоположение на De Tollenaer.\nМоля, уведомете предварително Holiday Home De Tollenaer за очаквания час на пристигането ви. Моля, имайте предвид, че цялата сума на резервацията е дължима преди настаняването. След като пълната сума на резервацията бъде получена, ще получите имейл с адреса на мястото за настаняване и указания как да получите ключ.


Lavender beauty: Един слънчев ден в Хага+покупки от Primark #2\nЕдин слънчев ден в Хага+покупки от Primark #2\nДнес в Хага беше 21 градуса!!!!Страхотно слънчево време без вятър,много приятно за разходка!Сутринта с моя приятел решихме да отидем до Zoetemeer на разходка.\nГлавната ни идея да отидем беше магазин Primark.\nТъй като днес е неделя магазинът отваряше в 12ч.Изчакахме до 12,през това време пихме кафенце и се радвахме на времето!\nZoetermeer(Зутермеер) е малко градче,югоизточно от Хага.Разстоянието е около 16км.Има много удобен транспорт,но днес отидохме с колата.\nСамият търговски център се казва Stadshart Zoetermeer (виж тук).Освен магазин Primark има и\nH&M,GUESS,ESPRIT,America Today и др.\nСтрашно много ми хареса самият търговски център,както и разположението на магазините.Търговският център не е изцяло закрит,което още повече ми хареса!Днес имаше страшно много хора,но е нормално про положение,че март месец 21 градуса си е рекорд!\nМагазин Primark страшно много ми хареса!!Въпреки,че сега навлиза пролетната колекция имаше страхотни намаление!Беше такава лудница!Имаше намаление до 90%!Имаше тениски и блузки по 1 и 2 евро!\nИмаше наистина страхотни дрехи,не бяха въобще скъпи,но на този етап още ми е рано за пролетни дрехи,макар и времето да издаваше друго!\nАз си харесах две тениски ATMOSPHERE.\nВеднага ме грабнаха!Едната с надписа си,другата с цвета си!Материята е много приятна,много финна!И докато се оглеждах за етикети и размери,,видях невероятната цена от 3 евро!И вече бяха в кошницата с покупки!хаха\nT-shirt Beauty School Dropout\nОсвен това бях чела в един холандски блог за тези четки!Имаше доста положително мнение блогърката за тях.Пишеше,че цената дори е прекалено малко за качеството!Затова реших и аз да си купя от тях да ги пробвам!\nСерията се казва P:S Love this!Двустранни са!Едната е за фдт и коректор,а другата за сенки и коректор,но мисля че ще ми свърши работа и за сенки.\nАко искате подробно ревю на тях,ще ви направя в идните дни!\nМного са мекички и ми харесаха като дизайн,но дали ще\nимам същото мнение за качеството след известно време ще дам оценката си!Едната двойка четки е с цена 2 евро,а другата 1,50евро.\nИ накрая,но не на последно място този балсам на устни с мирис на ягоди!Само като видях мострата в магазина и не беше нужно да проверявам другите аромати,вече се бях влюбила в този!\nМомичета казвам Ви страхотен аромат!Идва ми да го изям хахах\nКутийката е мн стабилна,метална и със страхотен дизайн.\nЦената му е 1,50 евро.\nАко имате желание може да направя ревю за него!Вече го пробвах и мисля,че ще е ми е в любими продукти за месеца!\nИ след обиколките по магазините като се върнахме в Хага решихме,че ще излезнем на разходка до парка,който е близо до вкъщи!Преоблякохме се,сложихме спортните екипи,взехме водичка и стар хляб(за да нахраним патките хахах) и хоп вече бяхме тръгнали...\nПросто е толкова красиво и зелено и чисто!И прехласнати в зеленината не можах да направя нито една снимка!Но нищо...другият път..\nЕ,това беше от мен за тази публикация!\nДано да Ви е било интересно!Хубава вечер!\nПубликувано от Tanya Apostolova в 18:58 ч.\nWomanBerry Berry 9 март 2014 г., 19:15 ч.\nИ ние днес се разхождахме. В Германия (на 4 часа от Хага) също беше прекрасно времето - на слънце до 30 градуса, така напичаше :) Но тук в неделя работят само разни капанчета и ресторанчета :)\nСтрахотни покупки. С радост да си ги ползваш :)\nТаня Ланкова 9 март 2014 г., 19:39 ч.\nСупер!В кой град си в Германия?По принцип тук също в неделя много малко магазини работят,но този център работи и в неделя,а другите които са в Хага работят всяка последна неделя от всеки месец!Благодаря! :)\nWomanBerry Berry 10 март 2014 г., 8:31 ч.\nЖивеем в малко селце, близо до Триер. На границата сме с Франция, Белгия и Люксембург :))) На моят приятел брат му живее в Хага :))\nЩе ми се и ние да си имаме един такъв център, но уви :)\nТаня Ланкова 10 март 2014 г., 10:17 ч.\nСериозно ли?В Триер живеят леля ми и калеко ми!Да,определено сте близичко до тук!Е,ще имате повод да посетите Хага :)\nWomanBerry Berry 11 март 2014 г., 23:16 ч.\nСветът е малък :))) Много ми се иска да посетим някой ден Хага и със сигурност ще стане :))\nMymakeup2013 9 март 2014 г., 19:36 ч.\nТениските са разкошни :)\nТаня Ланкова 9 март 2014 г., 19:40 ч.\nSunday Fairytale 12 март 2014 г., 13:08 ч.\nСупер покупки! Много обичам подобни публикации :)\nТаня Ланкова 12 март 2014 г., 15:10 ч.\nБлагодаря!Ще се постарая да правя повече такива публикациия :)


Optiat Pick Me Up - Скраб за тяло с кафе и лимонова трева - store.bg\nКозметика Грижа за тялото Козметика за баня ... Optiat Pick Me Up Coffee Scrub Lemongr...\nOptiat Pick Me Up Coffee Scrub Lemongrass Lifter\nСкраб за тяло с утайка от кафе и масло от лимонова трева\nЦена: 14.5060.00 лв.\nРазфасовка 90 g; 220 g\n7.70 / 12.50 / 4.70 cm\n7.70 / 20.00 / 4.70 cm\nСлед като сте тонизирали мускулите си с физическо натоварване, време е да се погрижите и за кожата си. Специалистите на "Optiat" ви предлагат скраба за тяло "Pick Me Up". Комбинацията от енергизиращо кафе и лимонова трева ще освежи и тонизира кожата ви след добра тренировка. Скрабът ще ви накара да изглеждате и да се чувствате удивително.\nФормулата му се базира на утайка от кафе, която играе ролята на естествен ексфолиант. Частичките от кафените зърна премахват мъртвите клетки и оставят кожата красива, мека и гладка. От друга стана, кофеинът стимулира кръвообращението и се бори ефективно с целулита и стриите. За допълнителен пилинг ефект, във формулата са добавени кафява захар и морска сол. Друга активна съставка е маслото от ший, което овлажнява, стяга и регенерира кожата, след почистването ѝ. И не на последно място, маслото от лимонова трева действа подхранващо и носи приятен цитрусов аромат, който ободрява сетивата.\nCoffea Arabica Seed Powder (Arabica Coffee)\nPrunus Amygdalus Var Dulcis (Almond) Kernel Oil\n* Естествено получени съставки.\nБританската компания "Optiat" създава козметика, чиито състав е изцяло съобразен с природата. Продуктите, които предлага, са изработени от съставки, които така или иначе биха били изхвърлени. Всъщност именно те спомагат за грижата за вашата кожа - ето защо тези съставки са в основата на скрабовете и маските за лице "Optiat". Но онова, което е дори по-удивително, е историята, която стои зад създаването на марката.\nОснователи на компанията са Уилям и сестра му Анна. Било 2015 г., когато Уилям получил кафеварка като подарък за Коледа. Един ден решил да я използва и приготвил сутрешното си кафе, но останала утайката. И след като той нямал градина, за да натори пръстта с нея, е бил принуден да я изхвърли. Това породило у него един въпрос - ако само той изхвърля толкова много утайка от кафе всеки ден, какво остава за всички хора по света, които пият кафе? А имайки предвид размера на кафеената индустрия, то вероятно огромно количество утайка отива в боклука. Оказало се точно така - 500 000 тона кафе бива изхвърлено за една година и то само от хората, които живеят на територията на Обединеното Кралство.\nТази статистика обаче породила нещо хубаво: идеята за създаването на продукт, който може да използва утайката от кафе, за да се сведе до минимум захвърлянето ѝ, а в същото време използването на този продукт да насърчава кръговата икономика. Във времето, когато Уилям размишлявал над всичко това, много статии и новини са информирали за микропластиката - микрофрагменти от пластмаса, които могат да бъдат големи колкото песъчинки и тяхното опустошително въздействие върху природата. Точно тогава Уилям разбрал, че утайката от кафе, която така или иначе се изхвърля, може да бъде ценна съставка на продукти за грижа за кожата. И затова той започнал да произвежда такива, основавайки "Optiat".\nСъздателите на компанията Уилям и Анна искат да предадат на хората по света едно-единствено силно послание и то за тях е толкова важно, че въз основа на него се появява името "Optiat". То е акроним на самото послание, а именно: "Отпадъците за един могат да бъдат съкровище за друг" (англ. "One Person’s Trash Is Another’s Treasure"). Около това изречение се върти и философията на компанията а именно: устойчивост и насърчаване на кръговата икономика. Те вдъхновяват не само обикновените хора, но и други козметични компании да не хабят земните ресурси, да пазят природата и да се борят за по-добър живот на нашата планета.\nАнгажиментът към природата\nЖивеем във време, в което навсякъде "валят" заглавия, които ни посочват колко много замърсяваме околната среда, как климатът на Земята непрекъснато се изменя и как използваме прекомерно оскъдните ресурси на планетата. Ето защо от "Optiat" се ангажират да помогнат с намаляването на въздействието, което ние хората оказваме върху околната среда.\nКомпанията има за цел да промени сегашния ни начин на живот, който се състои от "вземане, правене и изхвърляне" и да го превърне в кръгова икономика - да използваме продуктите колкото може по-дълго и да ги рециклираме, вместо да ги изхвърляме. Продуктите "Optiat" дават живот на съставки, които така или иначе биха били изхвърляни. И с този ангажимент козметичната компания за грижа за кожата се цели да бъде максимално съобразена с природата.\n"Optiat" предлага eксфолианти с кафе и маски за лице за здрава и гладка кожа. Всички продукти на марката са веган, ръчно изработени във Великобритания, не са тествани върху животни и могат да бъдат рециклирани.\nРазклатете добре тубичката преди употреба.\nНаправете тест за чувствителност поне 24 часа преди да използвате продукта за първи път.\nНанесете скраба на влажна кожа и масажирайте нежно, с леки кръгообразни движения.\nОставете го да подейства 5 минути.\nОтмийте обилно с вода и се насладете на освежаващото усещане.\nЗа да оцените продукта "Optiat Pick Me Up Coffee Scrub Lemongrass Lifter", изберете цифрата отговаряща на Вашата оценка по десетобалната система:\nOptiat Hit The Sheets Coffee Scrub Vanilla Velvet\nСкраб за тяло с утайка от кафе и масло от ванилия\nЦени: 14.50÷20.00 лв.\nOptiat The Hungover Coffee Scrub Potent Peppermint\nСкраб за тяло с утайка от кафе и масло от мента\nДуш гел и шампоан за мъже с екстракт от лимонена трева - Life\nДуш гел и шампоан срещу косопад за мъже - Energy Spirit\nNacomi Coffee Scrub Strawberry\nЕксфолиант за тяло с кафе и аромат на ягода\nSNB Apple & Cinnamon Protective Cream Hands & Body\nПредпазващ крем за ръце и тяло с аромат на ябълка и канела\n90 g (14.50 лв.)220 g (60.00 лв.)\nEveline SPA Professional Lemongrass Body Balm\nБалсам за тяло с лимонена трева от серията "SPA Professional"\nРепелент от етерични масла против комари и други насекоми\nHerbacin Herbal Shower Gel Lemongrass + Ginger\nБилков душ гел с лимонова трева и джинджифил от серията "Herbal Collection"\nОсвежаващ натурален сапун от серията "Bionatur"\nNivea Energy Fresh Anti-Perspirant Roll-On\nДамски ролон дезодорант с лимонена трева\nОще козметика за тяло с лимонена трева\nEveline SPA Professional Lemongrass Body Peeling\nПилинг за тяло от серията "SPA Professional"\nEveline SPA Professional Coffee Intensely Firming Body Peeling\nАнтицелулитен загряващ гел - Black Sea Stars\nОще козметика за тяло с кофеин\nLogona Age Energy Shampoo Bio Caffeine\nВъзстановяващ шампоан с био кофеин и годжи бери\nNeobio Volume Shampoo\nШампоан за обем с кофеин и бреза\nDove Men+Care Anti-Dandruff Shampoo\nШампоан за мъже против пърхот от серията "Men+Care"\nОще козметика за коса с кофеин\nEveline Age Therapist Intensely Firming Eye and Eyelid Cream\nОколоочен крем против бръчки от серията "Age Therapist"\nПодмладяващ скраб за лице за суха и чувствителна кожа\nBilka Grape Energy Hyaluron+ Face Serum Hydra Max\nСерум за лице от серията "Grape Energy"\nОще козметика за лице с кофеин\nНай-популярно от "Optiat"\nOptiat Hit The Sheets Coffee ...\nСкраб за тяло с утайка от кафе и ...\nOptiat Feel Great Coffee ...\nДетоксикиращ антицелулитен ...\nАнтицелулитен крем за тяло от ...\nИзползваните в представянето на продукт "Optiat Pick Me Up Coffee Scrub Lemongrass Lifter - Скраб за тяло с утайка от кафе и масло от лимонова трева" текстови, графични и други материали са собственост на носителите на авторските им права.


Къща Кендрос - к.к. Камчия. Настаняване и стай под наем.\nКъща Кендрос - к.к. Камчия\nНастаняване и стаи под наем\nНаправи своята резервация онлайн и си запази място в красивия к.к Камчия. Почиващи и туристи могат да се радват на невероятното съчетание на слънчевите лъчи на морето, красивия изглед на устието на реката и хладния полъх на гората.\nИзбери своята стая според цена и качество. Къщата разполага с 4 апартамента, 2 тройни стай и 4 двойни стаи, барбекю за 20 човека и детски кът. След като направите резервации за повече от 3 нощувки е необходимо да заплатите капаро.\nКои сме ние и какво можете да очаквате от нас? Имота граничи с реката и е на 800м. от морето, Къщата разполага с 4 апартамента, 2 тройни стай и 4 двойни стаи, барбекю за 20 човека и детски кът. За сигурността на децата и спокойствието на родителите двора и паркинга са оградени. Желаещите да приготвят сами храната си, могат да ползват изцяло оборудваното ни барбекю.\nКъща за гости „Кендрос“ - к.к. Камчия\nКамчия е обявен за резерват от 29.06.1951 г. от Министерството на горите. През 1977 година е включен в световната мрежа от резервати като част от програмата "Човек и биосфера" на ЮНЕСКО, заради важното си екологично значение.\nПо две съставящи я реки и притоците ѝ са изградени едни от най-големите язовири в България — "Камчия", "Тича" и "Цонево" и още десетки микроязовира.\nЮжно от устието на реката е и защитената местност "Камчийски пясъци". При устието на реката се намира и резерватът "Камчия", с най-обширните лонгозни гори в България.\nДължината на реката е цели 46 km. Всеки турист или ентусиаст може да намери забавление по устието и. Тя предлага перфектни условия за пътуване с лодки сред красивите гори и е чудесно място за риболов на повече от 20 вида риби.\nКурортът предлага много видове места за настаняване - бунгала, хотели и къщи под наем.\nЗабележителности в близост до к.к. Камчия и къща „Кендрос“:\n- Биосферен резерват „Лонгос“ - 0,5км\n- Аспарухов мост (бънджи скокове) - 18км.\n- Катедрала Варна - 20км.\n- Морска градина Варна - 20км\n- Военноморски музей - Варна - 19км.\n- Акрариум Варна - 20км\n- Зоопарк Варна 21 км.\n- Делфинариум - Варна - 22км.\n- Побити камъни - 27км.\n- Аладжа манастир - 30км.\n- Аквапарк „Златни Пясъци“ - 31км.\nМорски и речен риболов\nРазходка с лодка по море и река\nРазходка с рикши и велосипеди\nВодолазен курс - с предварителна уговорка\nГмуркане - с предварителна уговорка\nПодводен риболов - с предварителна уговорка


82 годишен осъден за разврат. Местят автомагистрала "Марица". Преглед на регионалния печат - Haskovo.NET\n82 годишен осъден за разврат. Местят автомагистрала "Марица". Преглед на регионалния печат\n08:21, 19 фев 2010 г.\nМестят "Марица", съобщава във водещо заглавие вестник "Новинар Юг". Трасето на автомагистралата ще бъде изместено в северна посока заради нереално високите финансови претенции на собствениците на имоти, подлежащи на отчуждаване. Само за последните 3 км на магистралата, държавата трябва да плати двойно повече отколкото стойността на самата магистрала.\n"ВСС наказа Мидов заради Черния". Висшият съдебен съвет наказа окръжния прокурор Петър Мидов заради връзките му с Краси Черния. Обвинителят е понижен в ранг за 2 години. С него изгоря и апелативната съдийка от Бургас Дора Чинева. Дамата подаде оставка още при разразяването на скандала.\n"82 годишен осъден за разврат" друго заглавие от първа страница. Самия материал е водещ на криминалната 3-та страница. 82 годишен старец отдавал къщата си под наем на млада дама и нейните клиенти. Старецът правел това за да искара някой лев към мизерната си пенсия която не му стигала за да си купува лекарствата. Взимал по 5 лева на сеанс. Съдът обаче го призна за виновен и му наложи 10 месеца условно и 3 години изпитателен срок.\nОбщинския паяк е вдигнал 3576 коли през миналата година, отчитат се от МВР. Това прави по 298 коли на месец, изчислява "Новинар Юг". "10 убити и 63 ранени в Хасково" това е статистиката на войната по пътищата за миналата година, пак от отчета на полицията.\n"Икономиката пропада, чакат 500 бона от МОМН", водещо на страница 2-ра. Материала е придружен със снимка на която ес вижда напуканото стълбище на Финансово стопанската гимназия. Целия ремонт щял да излезе 500 хиляди лева, които държавата трябва да даде, щото училището е нейно.\n"13 хиляди в областта остават без работа" безработицата в региона е вече 10.15% и както е традиция е доста повече отколкото средната за страната.\n"Карамански, Ганчев, Гювен и Сталев губят 8 млн от аутобана" е водещото заглавие на "Хасковска Марица". Новия план за магистралата заобикаля нивите на бизнесмените, които от години извиват ръцете на държавата със своите претенции. Корекцията слага край на серията съдебни битки които се водят между собствениците на подлежащите за отчуждаване имоти и държавата.\n"Две семейства искат дете от Хаити" Мераклиите за осиновяване на хаитянче обаче били охладени в своя ентусиазъм от завишените изисквания-1000 долара доход на член от семейството, собствено жилище и перспективи. За справка, при осиновяване на българско дете няма фиксирана сума за доход.\n"Орхан Шабан в УС на общините" Кметът на минерални бани стана член на управителния съвет на Националното сдружение на общините. Той замени там екс кмета на Стамболово Гюнер Сербест, който стана депутат.\n"Разбиха наркогрупа край границата" водещо на страница 2-ра.\n"Откраднаха ток за 123 хиляди лева" Според EVN, кражбата на електроенергия е само за първия месец на 2010 година. Монополистът съобщава още, че за тоя период са инспектирали 3502 обекта.\n"Колодрумът пак пълен за мача с ЦСКА" на спортна страница. Според вестникът, контролата с Гранда ще събере поне 2000 души на стадиона. Толкова хора не ходят и на половината от официалните мачове в А група. Само че идва ЦСКА наживо в регион, който от десетилетия гледа само мачове между Горно Нанадолнище и Куртово конаре, например. Празникът за граничния град започва от 15.30 часа. Още от 13 часа пък ултрасите на Свиленград ще окупират стадиона.\nШофьорка омачка БМВ в канавката тази сутрин


"ПРОСТО ДЕЦА" - БЕЛЕЖКА КЪМ ЧИТАТЕЛИТЕ - Издателство Махалото\n"ПРОСТО ДЕЦА" - БЕЛЕЖКА КЪМ ЧИТАТЕЛИТЕ\nТази Бележка фигурира в изданието на мемоарите на Пати Смит "Просто деца", което излиза, сред като книгата спечелва Американската награда за литература на критиката, и не е включена в публикацията на български език. За всички онези, които вече са тръгнали по стъпките на Пати и Робърт в омагьосаната гора на мечтите им, имаме удоволствието да я споделим с Вас.\nНа 8 март 1989 г. с Робърт проведохме последния си разговор. Последният в тленната ни форма. Той знаеше, че умира и въпреки това все още таеше капка надежда – самотна, но упорита нишка, прокрадваща се в тембъра на гласа му. Попитах го какво би желал да направя за него и той ми каза да се погрижа за цветята му; искаше да напиша предговор за албума му с фотографии на цветя.\n– Цветни са – каза ми, – а аз знам, че ти предпочиташ черно-белите ми снимки, така че може би няма да ги харесаш.\n– Ще ми харесат – уверих го – и ще напиша предговора. – Казах му, че ще продължа нашата работа, сътрудничеството ни, докато съм жива.\n– Ще разкажеш ли нашата история?\n– Трябва. Никой друг, освен теб, не би могъл да я опише.\n– Ще го направя – обещах, въпреки, че знаех, че щеше да бъде трудно.\n– Обичам те, Пати.\n– Обичам те, Робърт.\nСлед това го отведоха в инвалидната му количка за някакви тестове и никога повече не чух гласа му. Само тежкото му дишане, което сякаш изпълваше болничната стая, докато лежеше и умираше.\nНаписах стихотворение в съболезнователната му книга също както бях направила за Сам Уагстаф. На 22 май двамата с Фред го изпратихме на специалната церемония, която се проведе в музея „Уитни”. Фред беше с костюм от индиговосин габардин и с бургундскочервена вратовръзка. Аз носех великденската си рокля от черно копринено кадифе с бяла дантелена якичка. От двете страни на подиума имаше две големи вази с бели лилии. Снимките на цветя на Робърт бяха окачени по стените. Докато изпълнявах песен в негова памет, в съзнанието си извиках образа му отпреди две десетилетия – как пуши цигара пред същия този музей и ме чака да изляза отвътре и да му разкажа какво съм видяла. Присъстваше цялото му семейство. Баща му, Хари, ме поздрави с топлота и съчувствие. Майка му, Джоан, беше в инвалидна количка с малка кислородна бутилка. На сбогуване коленичих да я целуна и тя с усилие ми прошепна:\n– Драсни ми ред. – Реших, че има предвид да й напиша писмо, но Джоан почина три дена по-късно.\nНаписах предговора за „Цветя” и уважих молбата на Джоан. Написах „Кораловото море” и направих рисунките към нея като спомен за Робърт, но цялата ни история трябваше да почака, докато намеря точните думи, с които да я разкажа. Има много неща, които бих могла да напиша за Робърт, за нас. Но това е историята, която искам да споделя. Онази, която той ме помоли да опиша, а аз спазих обещанието си да го сторя. Бяхме като Хензел и Гретел, загубени в тъмната гора на света. Имаше изкушения и вещици, и демони, каквито дори не си бяхме представяли, че съществуват, както и блясък, за който само отчасти предполагахме, че го има. Никой не би могъл да говори от името на тези две деца или да разкаже абсолютно достоверно за дните и нощите им заедно. Само аз и Робърт сме способни да го направим. Нашата история, както той я наричаше. И след като си отиде, остави на мен задачата да я споделя с вас.


Летните тела се правят през зимата - Missbloom.bg Летните тела се правят през зимата - Missbloom.bg\nЗдраве & Фитнес : Здраве & Фитнес : Фитнес21 ФЕВРУАРИ 2019\nЗа да изглеждаме добре на плажа, трябва да се подготвим още от зимата. Летните тела изискват време, да започнем с подоготовката сега.\nВсички искаме да имаме перфектните летни тела, когато дойде времето да сваляме един по един всички пластове дрехи. Но това не се постига толкова лесно, колкото мислим.\nОбикновено започваме с подготовката едва няколко месеца преди началото на високите температури. Но ако наистина искаме да създадем добър резултат, който дори да се задържи за по-дълго време, трябва да се подготвим много преди това.\nНай-доброто време да започнем е сега. Когато все още времето не е подходящо за цял ден навън, обикновено прекарваме свободните часове на дивана. Но вместо това можем да се възползваме от това време и да се посветим на добра тренировка.\nСега е и времето от годината, когато най-много си позволяваме да похапваме излишни неща. Това обаче лесно може да се развие в навик или дори пристрастяване към захар, въглехидрати или общо казано – вредната храна.\nАко това се случи, дори да се опитаме да влезем във форма няколко месеца преди ваканцията, това няма да ни донесе летните тела, на които се надяваме.\nЗатова най-добрият избор е да започнем от сега да се подготвяме. Малките усилия често дават по-добър резултат от ударния труд в последния момент. Добрата форма може да се постигне само с 20 минути на ден, ако се прояви постояннство.\nМайка споделя как си възстанови тялото след бебето със само 20 минути тренировки на ден\nКортни Кокс и инцидентът със самолета на Анистън


Създаване на вертикални и устойчиви градове за човека Е възможно | gradat.bg\nГрадът | 10 Януари 2018, 16:30\nСъздаване на вертикални и устойчиви градове за човека Е възможно\nМануела Белова завършва бакалавър и магистратура въвВисшето национално училище по архитектура ENSA Paris-Belleville през 2011 г. Работи по проекти във Франция и Белгия, сред които новото седалище на Съвета на Европейския съюз в Брюксел (EUROPA Building). През 2016 г. основава „ВА Архитекти“ в София, от 2017 г. е представител на Съвета за високи сгради и градска среда (CTBUH). Интересите й са към високото строителство и неговото вписване в урбанизираните райони.\nQuay Quarter Tower на архитектурно студио 3XN стъпва чрез подиум, над който се издигат пет отделни обема, споделящи обща ос\nРазрез на Salesforce Transit Center, илюстриращ функциите на различните нива\nАтриумът на 50 Martin Place (Сидни, Австралия) предоставя визуална връзка между различните нива на сградата\nДървеният небостъргач HoHo ще се издига на 84 метра във Виена и ще съчетава жилищни, хотелски и офис пространства\n32-етажната жилищна сграда 461 Dean Street в Бруклин е най-високата модулна конструкция към момента\nНовият асансьор MULTI на Thyssenkrupp ще се движи както вертикално, така и хоризонтално\nНай-високата сграда в Сан Франциско Salesforce Tower (326 м) и свързаният с нея парк на покрива на новия транзитен център\nСъветът за високи сгради и градска среда (The Council on Tall Buildings and Urban Habitat CTBUH) е базирана в Чикаго организация с нестопанска цел, водещ източник на информация за професионалисти в проектирането, строителството и управлението на високи сгради. Най-значимото събитие на Съвета е конференция, организирана на различно място всяка година. През 2017 г. изданието на тема "Свързан град - хора, гъстота и инфраструктура" с участието на 1200 професионалисти от 45 държави се проведе в Сидни, Австралия, с допълнителни програми в Мелбърн и Брисбън. Специалисти от цял свят споделиха опит и направиха предложения за по-добро интегриране на високите сгради в градовете.\nТемата за свързаните градове предполага разговори за инфраструктура и за транзитно ориентирано развитие на градовете. В гъсто населените места е важно да има добра транспортна мрежа, позволяваща бърз достъп от една точка до друга. Съществуват примери за успешно реализирани инфраструктурни съоръжения, които демонстрират как големи проекти могат да придобият човешки мащаб и да се превърнат в по-приветливи, по-зелени и по-светли градски елементи. Ярък пример за такъв проект е Salesforce Transit Center в Сан Франциско на Pelli Clarke Pelli Architects. Мащабният проект съчетава три основни елемента, свързани помежду си: небостъргача Salesforce Tower (326 м височина), транспортния хъб с местни, регионални и национални линии и парк от 22 000 кв.м върху покрива на транзитния център.\nДруг ключов момент за високите сгради и свързаността на един град е използването на автомобилите като средство за транспорт и причинените затруднения с трафика. Възможно е бъдещето на придвижването и на устойчивите градове да се крие точно в автомобила, но под друга негова форма - споделени автоматизирани превозни средства на повикване, които постоянно са в движение. Такъв сценарий поставя въпроса какво се случва с вече изградените пространства за паркиране, които по този начин биха изгубили смисъла си.\nНезависимо от инфраструктурните съоръжения и бъдещите начини на транспорт строителството за хората по никакъв начин не губи актуалност. Бъдещето на успешно проектираните градове и сгради се крие в това човекът да е в центъра на всеки проект. При проектиране на мащабни проекти трябва да се отделя специално внимание как човекът използва пространството и как то допринася за по-добри преживявания. Пример може да бъде даден с офис пространствата, най-често срещани във високите сгради.\nФункцията на офис сградата се поставя под въпрос\nв днешно време, защото в много професии работата от дома е все по-разпространена практика. Офисът предлага по-добри възможности за сътрудничество и съвместна работа, но офис пространствата във високите сгради често не предоставят такава възможност. Предвиждайки повече атриуми във високите сгради и осигурявайки повече вътрешна визуална комуникация, офис пространствата предразполагат към необходимата свързаност (50 Martin Place). Това има пряко отражение върху подобряване на производителността в рамките на офис сградата. При проектиране на вертикални офис пространства е необходимо да се предвидят съответните зони, пътеки и разпределения, които предразполагат хората да се срещат по-често, подканвайки ги към повече сътрудничество и общуване. Озеленяването на вертикалните конструкции също играе важна роля в това те да са по-приветливи и не бива да остава само като акцент от визуализация, привличащ потенциалния купувач или наемател.\nРазбира се, проектирането на добре функциониращи сгради, фокусирани върху човека, не би било възможно без прогрес в технологиите. Строителство и инженерство с върхови технологии правят възможно достигането на все по-големи височини и все по-оптимизирани пространства. Високата над 600 м сграда Merdeka PNB 118 демонстрира как успешното съчетаване на конструкция и архитектурен дизайн допринасят за съответствие с изискванията на инвеститора дори при по-сложна форма на сградата.\nДруга иновация, навлизаща във високото строителство, е дървеният материал - реализират се все повече проекти със структурен материал от дърво. Най-високият дървен небостъргач (Hoho Wien), предложен за изпълнение във Виена, ще достигне 84 м. Набират популярност и високите модулни сгради, както демонстрира завършената през миналата година 110-метрова 461 Dean Street в "Бруклин", Ню Йорк.\nиновативни похвати при строителството на високи сгради\nилюстрира технологичния потенциал, който се крие зад този тип сгради. На този фонд се случва една тиха, но мащабна по значението си революция. Постепенно все по-голямо приложение в сградите придобиват информационните технологии - все по-често се говори за умни високи сгради, които използват тези технологии. Облачните технологии и интернет на нещата (IoT) навлизат с невероятна скорост в управлението на нови и стари сгради и променят начина им на експлоатация. Свързаните в "облак" електронни устройства могат да предоставят информация, която да подпомага по-доброто управление на пространствата. Следене на потоците от хора в сградата и следене за функционирането на съоръженията са само част от потенциала на IoT. Пример са също така иновациите при асансьорите - ключови за всяка висока сграда. Асансьори, които ще се движат както вертикално, така и хоризонтално, се очаква да променят изцяло потока на хора във високите сгради (Thyssenkrup Ropeless Elevator). Освен това използването на асансьорите и ескалаторите за представяне на всякакъв вид информация е още една стъпка към достигането на по-добра комуникативност.\nПри всички тези иновации е редно да не забравяме за един от най-важните аспекти на успешното проектиране - човешкото преживяване около и във вътрешността на високите сгради. В днешно време растежът на урбанизираните райони е неизбежен и затова е особено важно високата сграда да бъде осмислена като елемент, отговарящ на настоящите, но и на бъдещите предизвикателства, свързани с този растеж. От изключително значение е начинът, по който се свързват и вписват високите сгради в контекста на градовете и осигуряването на пространства, в които и край които хората се чувстват на място.\nМоделът на монолитната сграда също започва да се преосмисля.\nНалага се тезата, че сградата трябва да има основа, по-широка и по-разпръсната в първите си нива. Една висока конструкция трябва да се вписва като органична част от града, съществуваща в хармония с приземните обществени пространства. Пример за сграда, където акцентът е върху връзката с улицата, е Quay Quarter Tower. Тази сграда демонстрира различен начин на проектиране, бидейки мислена "отдолу нагоре".\nОбществените пространства все по-често се срещат и по височината на самата сграда, а не само на ниво улица. Такива места предоставят възможност на всеки да изживее уникалността на гледката отвисоко. Но осигуряването на достъп до такива пространства създава нови предизвикателства при контрола на достъпа и сигурността в сградата. Разбира се, съществуват различни мерки за решаване на този проблем, но идеята на общественото пространство във височина е хората да бъдат поканени да го посетят.\nДруг риск, който се крие зад всяка една висока сграда, е\nрискът от пожар.\nСлед като Grenfell Tower изгоря почти напълно, стана ясно, че осигуряването на безопасността във високите сгради е по-належащо от всякога. Необходимо е да се говори ясно и открито за причините за този вид бедствия, защото едва тогава ще има възможност да се работи по предотвратяването им. Но пожарът не е единствената опасност за високите сгради. Урагани и земетресения от последните години направиха така, че терминът "приспособим" (resilient) започна да се използва и става също толкова актуален, колкото термина "устойчив" (sustainable). Неоспоримите промени, дължащи се на глобалното затопляне, налагат сградите да са в състояние да отговорят на климатичните предизвикателства. След последните природни бедствия в Северна Америка като ураганите "Харви" и "Мария" и земетресението в Мексико стана ясно, че сградите трябва да се проектират така, че да успяват бързо да се приспособят към следбедственото положение. Поставя се също и въпросът на какви места е по-подходящо да се строят градове, за да се намали рискът от цялостна разруха. Освен от конструктивна гледна точка при бедствие сградата трябва възможно най-бързо да възстанови основните си функции. Ако това не е възможно, ще се очаква поне пространството да може лесно да се приспособи като временен подслон за голям брой хора и да разполага с достатъчен запас от питейна вода. Това са само няколко от чертите на новите "приспособими" сгради.\nСъздаване на вертикални и устойчиви градове за човека Е възможно. Но архитекти, инвеститори и други трябва да се обединят с единствената цел да създадат\nпомещения във височина, проектирани за човека\nнеговото усещане за пространството и неговата безопасност. Като строим високи сгради, ние оформяме градовете и изграждаме техния облик. Докато правим това, не трябва да изключваме възможността за внедряване на нови и работещи методи, като например технологията на биоскин фасади (Sony Building), пространства във височина, функциониращи като град (Marina Bay Singapore) и междублокови пътеки, превърнати в улици, без да забравяме и изграждането на идентичността на свързания град.\nНо какъв е вертикалният град на бъдещето? Всеизвестно е, че моделът на град с единичен централен бизнес квартал вече е установен като неработещ. Все повече урбанизирани райони по света прилагат принципа на полицентричните градове, които се установяват като по-добре функциониращи.\nИменно затова темата за полицентричните градове беше избрана за следващото издание на годишната конференция на Съвета, която ще се състои през октомври 2018 г. в Дубай и Джеда. А дотогава предстоят много инициативи, свързани с дейността на Съвета, който ще продължи да работи за намирането на нови подходи и решения за високите сгради.\nЕтикети високи сгради, Съвет за високи сгради и градска среда